Marjan Mesec

Marjan Mesec (født 14. august 1947 i Kranj) er en slovensk tidligere skihopper som konkurrerte for Jugoslavia. Han representerte SK Triglav Kranj.

Han deltok i den tysk-østerrikske hoppuka i årene 1967-1974, med 24.-plass i 1967/68 som beste sammenlagtplassering og 12.-plass i Oberstdorf 30. desember 1972 som beste plassering i enkeltrenn. Han ble nummer 38 i normalbakke i OL i Grenoble (Autrans) i 1968 og nummer 37 i både stor- og normalbakke i Sapporo i 1972. I VM i Štrbské Pleso i 1970 ble han nummer 59 av 68 deltakere i storbakken.

Mesec deltok i VM i skiflyging i 1972 og 1973, og ble nummer 19 i Planica i 1972 og nummer 14 i Oberstdorf i 1973. Under mesterskapet i Oberstdorf satte han to ganger slovensk lengderekord i skiflyging, med 150 og 158 meter. Han vant todagersrennet Schwarzwälder Springertournee i Schönwald og Hinterzarten i 1971 og 1973.

 Referanser 

 Kilder 
 Sports Reference: Marjan Mesec  (besøkt 30. august 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Liste over slovenske skiflygingsrekorder og bakkerekorder i Planica (slovensk)
 Ski-Club Schönwald: Schwarzwälder Springertournee (besøkt 30. august 2011)

 Eksterne lenker 


Kategori:Slovenske skihoppere
Kategori:Deltakere for Jugoslavia under Vinter-OL 1968
Kategori:Skihoppere under Vinter-OL 1968
Kategori:Deltakere for Jugoslavia under Vinter-OL 1972
Kategori:Skihoppere under Vinter-OL 1972
Kategori:Fødsler i 1947